  Туспуктэм: Григорий Фомин Майя Бывальцева Удмуртиысь гуртоос 2022-тӥ арын 937 сюрс тонна ю тысь люказы. Ю-нянез утялтон ужъёс йылпумъямын. Со сярысь элькунлэн тӧроез Александр Бречалов мерлыко вотэсъёсысь бамаз ивортӥз. « Гурт возёсъёс дас аръем рекордэз выльдӥзы, нош тросаз ёросъёсын – совето вакыт тырысен. Элькунъя шоро-куспо удалтонлыкез но тужгес бадӟым – гектарысь 27,9 центнер » Александр Бречалов, Удмуртилэн тӧроез Можга ёросысь «Россия» огазеяськонын гектарысь 45,5 центнер ю тысь басьтӥзы. Озьы ик азьмынӥсьёс пӧлын Вавож ёросысь «Колос», Грак ёросысь «Родина» гур возёсъёс, Шаркан ёросысь «Восход» огазеяськон. Тужгес трос ю тысь жильдизы Можга ёросын – 90,6 сюрс тонна, Сарапул ёросын – 88 сюрс тонна, Алнаш ёросын – 83,6 сюрс тонна. Ю-нянь октон-калтонын 2 сюрс 100-лэсь трос адями ужаз: агрономъёс, инженеръёс, трактористъёс, комбайнёръёс, водительёс. Тодэ вайытом, Удмуртиын 1 миллион тонна ю тысь люканы ужпум пукто.  Тегъёс: ютысь Удмуртия гуртвозёс  